internet vaartha 132 Views
ఐకియా సిఇఒ జువెన్సియో మేట్జూ
హైదరాబాద్‌ : భారత్‌పార్లమెంటు ఆమోదించిన వస్తుసేవల పన్ను ప్రస్తుత కార్పొరేట్‌ వాణిజ్యరంగానికి ఎంతో అవసరమని ఐకియా సిఇఒ జువెన్సియో మేట్జూ వెల్లడించారు. ఐకియా స్టోర్‌కు భూమిపూజ అనంతరం జరిగిన మీడియా సమావేశంలో మెట్జూ మాట్లాడుతూ ఇన్వెస్టర్లలో విశ్వాసాన్ని పెంచుతుందని, దీనివల్ల బహుళ ఉత్పత్తులు భారత్‌కు వచ్చే అవకాశం ఉంటుందని, వివిధ రాష్ట్రాలపన్నులు తోడవకుండా ఒకేపన్ను వ్యవస్థ అమలులోకి రావడంవల్ల ఉత్పత్తి రంగానికి, వాణిజ్యరంగానికి ఎంతో మేలు జరుగుతుందని అన్నారు. అంతేకాకుండా బిజినెస్‌ సానుకూల వాతావరణం పెరుగుతుందన్నారు. జిఎస్‌టి అమలువల్ల అంతర్‌రాష్ట్ర రవాణా మరింత సులభంఅవుతుందని, భారత్‌కు మరింతగా పెట్టుబ డులు వచ్చే అవకాశం ఉంటుందని జువెనికో మేట్జూ వివరించారు. ఒకే పన్నువిధానం అమలువల్ల భారత్‌లో బిజినెస్‌ సానుకూల వాతావరణం మరింతపెరిగిందన్న విశ్వాసం అటు బహుళజాతి సంస్థల అధిపతులు, ఇన్వెస్టర్లలో మరింత పెరుగుతుందని అన్నారు. రిటైల్‌రంగం మరంత వృద్ధి సాధిస్తుందన్నారు. భారత ప్రభుత్వం అమలుచేస్తున్న సంస్కరణలకు ఐకియా సంపూర్ణ మద్దతునిస్తుందని, భారత చట్టాలను గౌరవిస్తుందన్నారు. ఏకీకృత పన్ను విధానంతో భారత్‌లో బిజినెస్‌ వాతావరణం మరింత బలపడుతుందని ధీమా వ్యక్తం చేసారు.